b'\n_START_ARTICLE_\nParcul Na\xc8\x9bional Nijneaia Kama\n_START_SECTION_\nLoca\xc8\x9bie \xc8\x99i geografie\n_START_PARAGRAPH_\nParcul const\xc4\x83 din trei zone izolate \xc3\xaentre ele. Dou\xc4\x83 din acestea\xc2\xa0\xe2\x80\x94 Mali Bor \xc8\x99i Tanaiavskaia Dacea\xc2\xa0\xe2\x80\x94 se afl\xc4\x83 \xc3\xaen apropierea ora\xc8\x99ului Ielabuga, pe malul drept al Kamei, \xc3\xaen timp ce a treia, Bol\xc8\x99oi Bor, se afl\xc4\x83 pe peninsula de pe malul st\xc3\xa2ng al Kamei, l\xc3\xa2ng\xc4\x83 ora\xc8\x99ul Naberejn\xc3\xaee Celn\xc3\xae. \xc3\x8en limitele parcului, pe Kama este amenajat lacul de acumulare Nijnekamsk. Malul drept al r\xc3\xa2ului este abrupt, cu ravene. R\xc3\xa2ul Toima este cel mai mare afluent al Kameni din zona parcului. Malul st\xc3\xa2ng are pante mai line. \xc3\x8en aval de baraj, cursul Kamei este meandrat, iar paji\xc8\x99tile de pe malul drept apar\xc8\x9bin \xc8\x99i ele parcului.\n_START_SECTION_\nFauna\n_START_PARAGRAPH_\nPrintre mamiferele mari, larg r\xc4\x83sp\xc3\xa2ndite \xc3\xaen parc, se num\xc4\x83r\xc4\x83 elanul, c\xc4\x83prioara, mistre\xc8\x9bul, r\xc3\xa2sul, viezurele, castorul eurasiatic, \xc8\x99i enotul. Exist\xc4\x83 mai multe specii de lilieci, dintre care unele sunt rare. Parcul are peste 190 de specii de p\xc4\x83s\xc4\x83ri, 6 specii de reptile, 10 specii de amfibii, \xc8\x99i 16 specii de pe\xc8\x99ti.\n_START_SECTION_\nFlora\n_START_PARAGRAPH_\n\xc3\x8emprejurimile lacului de acumulare Nijnekamsk sunt acoperite de p\xc4\x83duri. P\xc4\x83durea este prezent\xc4\x83 \xc8\x99i mai departe de malurile lacului, \xc3\xaen p\xc3\xa2lcuri izolate. Dintre copaci, cele mai frecvente specii sunt pinul (65,4% din zona \xc3\xaemp\xc4\x83durit\xc4\x83), mesteac\xc4\x83nul (19%) \xc8\x99i plopul tremur\xc4\x83tor (6%). O parte din p\xc4\x83dure a fost plantat\xc4\x83.'